Somali poytaxtida minalashtirilgan avtomobil portlatilishi oqibatida 29 kishi halok bo‘ldi

Somali poytaxti Mogadishodagi dengiz porti politsiya bo‘limi yaqinida minalashtirilgan avtomobil portlatilishi oqibatida kamida 29 kishi halok bo‘ldi. Bu haqda, mahalliy politsiyaga tayanib, “RBK” xabar bermoqda.

Huquq-tartibot idoralaridagi manbalarga ko‘ra, avtomobilni terrorchi-xudkush boshqargan. Mazkur ma’lumotni port xodimlaridan biri tasdiqladi.
Mahalliy harbiylarning ta’kidlashicha, hujum uchun javobgarlikni “Ash-Shabob” terrorchilik guruhi zimmasiga oldi.